**Uslovi akcije** „Doživi Android iskustvo na Moja TV“

**Član 1**

**Predmet ovih Uslova**

1. Ovim Uslovima akcije „Doživi Android iskustvo na Moja TV“ (u daljem tekstu: Uslovi) utvrđuju se specifičnosti pružanja i korištenja odabranih Moja TV paketa namijenjenih fizičkim licima (u daljem tekstu: Korisnik), za koje je Korisnik u toku trajanja akcije „Doživi Android iskustvo na Moja TV“ (u daljem tekstu: Akcije) podnio zahtjev za korištenje.
2. Za sve što nije regulisano ovim Uslovima na odgovarajući će se način primijenit odredbe Opštih uslova za pružanje telekomunikacionih usluga BH Telecoma (u daljem tekstu: Opšti uslovi), Cjenovnika usluga u unutrašnjem i međunarodnom saobraćaju BH Telecoma (u daljem tekstu: Cjenovnik), Specifičnih uslova od Moja TV usluge i drugih specifičnih uslova usluga BH Telecoma koje Korisnik koristi.
3. Sa aspekta ove Akcije, Korisnikom se smatra:
	* postojeći Moja TV korisnici koji nemaju zaključen ugovor sa obaveznim trajanjem,
	* postojeći korisnici fiksne telefonske usluge i netFlat paketa koji uvlače predmetni priključak u Moja TV pakete,
	* potpuno novi Moja TV korisnici.

**Član 2**

**Ugovor**

1. Ugovor po osnovu ove Akcije se zaključuje na neodređeno vrijeme, a sa obaveznim trajanjem ugovornog odnosa od 24 mjeseca.
2. Prijevremeni prestanak/prekid ugovora za Moja TV paket, zbog razloga za koje je odgovoran Korisnik (na zahtjev ili krivicom Korisnika), podrazumijeva penale koji su utvrđeni u daljem tekstu ovih Uslova.
3. Po isteku obaveznog trajanja ugovornog odnosa po osnovu ove Akcije ili po isteku trajanja benefita, Korisnik nastavlja koristiti uslugu po važećem Cjenovniku, odnosno ne ostvaruje benefite iz ove Akcije.
4. Benefiti Akcije se ne mogu ostvariti na postojećem priključku koji je već pod obaveznim trajanjem ugovornog odnosa po bilo kojem osnovu (po osnovu kupovine terminalne opreme i uređaja iz asemblirane/partnerske ponude i/ili po osnovu drugih promotivno-prodajnih ponuda BH Telecoma i sl.), osim u slučaju kada bi pretplatnik raskinuo takav ugovor, što bi podrazumijevalo plaćanje penala te zatim da ugovori Moja TV paket po osnovu Akcije.

**Član 3**

**Benefiti**

1. Benefiti Akcije za Moja TV Full i Moja TV Net pakete su:

|  |  |
| --- | --- |
| Moja TV paket | Benefiti besplatnog korištenja i umanjenih cijena |
| Moja TV Full i Moja TV Net  |  S | Korištenje Android STB uređaja u trajanju 24 mjeseca;HD paket u trajanju 24 mjeseca;HBO Premium paket u trajanju od prvih 6 mjeseci;Cijena pristupa u iznosu od 1KM (sa PDV). |
|  M | Korištenje Android STB uređaja u trajanju 24 mjeseca;HBO Premium paket u trajanju od prvih 8 mjeseci;Cijena pristupa u iznosu od 1KM (sa PDV). |
|  L | Korištenje Android STB uređaja u trajanju 24 mjeseca;Fritz!Box modem u trajanju 24 mjeseca;Cijena pristupa u iznosu od 1KM (sa PDV). |

1. Benefiti Akcije za Moja TV Phone i Moja TV Basic pakete su:

|  |  |
| --- | --- |
| Moja TV paket | Benefit besplatnog korištenja i umanjenih cijena |
| Moja TV Phone | Korištenje Android STB uređaja u trajanju 24 mjeseca;Cijena pristupa u iznosu od 1KM (sa PDV). |
| Moja TV Basic | Korištenje Android STB uređaja u trajanju 24 mjeseca;Cijena pristupa u iznosu od 1KM (sa PDV). |

**Član 4**

**Opšta pravila za sve Korisnike**

1. Korisnik ostvaruje pravo i na benefit redovne ponude (besplatno korištenje- druge CPE opreme).
2. Korisnik Moja TV paketa prilikom prelaska na korištenje Moj izbor usluge nastavlja koristiti benefite iz Akcije do isteka obaveznog trajanja ugovora za Moja TV paket iz Akcije.
3. Korisnik ima pravo da u toku obaveznog trajanja ugovornog odnosa izvrši promjenu korištenog Moja TV paketa bez sankcija/obaveza po osnovu ove Akcije, izuzev naknada utvrđenih Cjenovnikom i Opštim uslovima, pod uslovom da je novoodabrani paket jedan od Moja TV paketa obuhvaćenih Akcijom. Korisnik u ovom slučaju nastavlja koristiti benefit, koji odgovara novoodabranom Moja TV paketu.
4. Korisnik je obavezan da u slučaju prestanka ugovora za Moja TV paket po osnovu Akcije, iz bilo kojeg razloga, svu opremu dodijeljenu na korištenje, vrati BH Telecomu ili u suprotnom plati njenu protuvrijednost.
5. U slučaju prestanka ugovora za Moja TV paket zaključen po osnovu Akcije, Korisnik nije obavezan platiti razliku u cijeni pristupa između akcijske i redovne ponude.

**Član 5**

**Pravila za benefit - besplatno korištenje Android STB uređaja**

1. Ukoliko Korisnik ne deaktivira ovu dodatnu uslugu prije isteka perioda besplatnog korištenja po osnovu Akcije, ista i dalje ostaje aktivna te se naplaćuje po tada važećem Cjenovniku.
2. U slučaju prijevremenog prekida ugovora sa obaveznim trajanjem, koji je zaključen radi ostvarivanja benefita iz Akcije, iz razloga za koje je odgovoran Korisnik (na zahtjev ili krivicom Korisnika), Korisnik je, pored izmirenja obaveza definisanih Cjenovnikom i Opštim uslovima, obavezan BH Telecomu jednokratno platiti ukupan iznos mjesečnih naknada za mjesece u kojima je besplatno koristio Andorid STB uređaj, po redovnoj cijeni iz Cjenovnika koja je važeća u trenutku obračuna penala.

**Član 6**

**Pravila za benefit – besplatno korištenje dodatnog Moja TV HD paketa**

1. Moja TV HD paket Korisnik mora samostalno aktivirati putem Moja TV menija, webshopa ili pozivom na besplatan broj 1444.
2. Ukoliko Korisnik ne deaktivira ovu dodatnu uslugu prije isteka perioda besplatnog korištenja po osnovu Akcije, ista i dalje ostaje aktivna te se naplaćuje po tada važećem Cjenovniku.
3. U slučaju prijevremenog prekida ugovora sa obaveznim trajanjem, koji je zaključen radi ostvarivanja benefita iz Akcije, iz razloga za koje je odgovoran Korisnik (na zahtjev ili krivicom Korisnika), Korisnik je, pored izmirenja obaveza definisanih Cjenovnikom i Opštim uslovima, obavezan BH Telecomu jednokratno platiti ukupan iznos mjesečnih naknada za mjesece u kojima je koristio Moja HD paket, po redovnoj cijeni iz Cjenovnika koja je važeća u trenutku obračuna penala.

**Član 7**

**Pravila za benefit - besplatno korištenje HBO Premium paketa**

1. HBO Premium paket Korisnik mora samostalno aktivirati putem Moja TV menija, webshopa ili pozivom na besplatan broj 1444.
2. Besplatni period korištenja HBO Premium paketa počinje teći sa danom potpisivanja ugovora za odabrani Moja TV paket po osnovu Akcije.
3. Ukoliko Korisnik ne deaktivira ovu dodatnu uslugu prije isteka perioda besplatnog korištenja po osnovu Akcije, ista i dalje ostaje aktivna te se naplaćuje po tada važećem Cjenovniku.
4. U slučaju prijevremenog prekida ugovora sa obaveznim trajanjem, koji je zaključen radi ostvarivanja benefita iz Akcije, iz razloga za koje je odgovoran Korisnik (na zahtjev ili krivicom Korisnika), Korisnik je, pored izmirenja obaveza definisanih Cjenovnikom i Opštim uslovima, obavezan BH Telecomu jednokratno platiti ukupan iznos mjesečnih naknada za mjesece u kojima je koristio dodatni paket HBO Premium, po redovnoj cijeni iz Cjenovnika koja je važeća u trenutku obračuna penala.

**Član 8**

**Pravila za benefit - besplatno korištenje Fritz!Box modema**

1. Ukoliko Korisnik ne deaktivira ovu dodatnu uslugu prije isteka perioda besplatnog korištenja po osnovu Akcije, ista i dalje ostaje aktivna te se naplaćuje po tada važećem Cjenovniku.
2. U slučaju prijevremenog prekida ugovora sa obaveznim trajanjem, koji je zaključen radi ostvarivanja benefita iz Akcije, iz razloga za koje je odgovoran Korisnik (na zahtjev ili krivicom Korisnika), Korisnik je, pored izmirenja obaveza definisanih Cjenovnikom i Opštim uslovima, obavezan BH Telecomu jednokratno platiti ukupan iznos mjesečnih naknada za mjesece u kojima je besplatno koristio Fritz!Box modem, po redovnoj cijeni iz Cjenovnika koja je važeća u trenutku obračuna penala.

**Član 9**

**Završne odredbe**

Ovi Uslovi ostaju na snazi sve dok postoje prava/obaveze BH Telecoma ili Korisnika u pogledu pružanja/korištenja usluga/paketa/benefita iz ove Akcije.